Če se bosta poročila sredi poletne počitniške sezone vama priporočamo, da svoje svate na poroko povabita že v začetku leta, da vama kasneje ne pobegnejo na zasluženi dopust. Načeloma pa velja nenapisano pravilo, da lahko vabila pošljeta tri mesece pred poroko, svatom iz tujine pa približno pol leta pred poroko. V kolikor še nimata dovolj informacij o poročnem dnevu, svate pa bi glede vajinega dne vseeno rada obvestila, lahko uporabita t.i. »save the date« kartice. Te jim bodo hkrati sporočile, da več informacij še sledi.